da en da nl ca da da da es da da da da da da da da da da da da da ceb da da da da de da da da da da da da da da da da da da nl da en da da es nl da
Regeringen og Dansk Folkeparti ændrer forslag til opholdskrav for ret til dagpenge | Beskæftigelsesministeriet
13.12.2018 08:40:08 CET | Beskæftigelsesministeriet
Ændringsforslag fra regeringen og Dansk Folkeparti lægger op til, at opholdskrav for ret til dagpenge bliver syv ud af 12 år.
Regeringen og Dansk Folkeparti er enige om at ændre kravet til, hvor længe man skal have været her i landet for at kunne modtage dagpenge. Det sker forud for 2. behandlingen af forslaget den 18. december.
Ændringen betyder, at man skal have været i Danmark i syv ud af de seneste 12 år for at være berettiget til dagpenge, når forslaget er fuldt indfaset. I det oprindelige forslag var det syv ud af de seneste otte år. Parallelt med det oprindelige lovforslag indfases opholdskravet over tre år.
Det betyder, at opholdskravet er fem ud af 12 år i 2019, seks ud af 12 år i 2020 og fuldt indfaset syv ud af 12 år i 2021 og frem.
Beskæftigelsesminister Troels Lund Poulsen og beskæftigelsesordfører Bent Bøgsted (Dansk Folkeparti) siger:
- Vi er enige om, at man skal have bidraget til det danske samfund, før man kan få dagpenge. Det er ikke mindst rimeligt, fordi ca. halvdelen af udgifterne til dagpengesystemet er betalt af skatteborgerne. Vi må også sige, at behandlingen af lovforslaget har vist, at der er brug for, at man kan arbejde længere tid end et år i udlandet uden at miste retten til dagpenge. Det lytter vi til. Derfor kommer vi med dette ændringsforslag, så der kommer en ny balance i lovforslaget. Det betyder, at danskere, der i en kortere årrække har arbejdet i udlandet, ikke rammes, mens personer fra tredjelande fortsat skal arbejde og opholde sig længere tid i Danmark, før de kan få dagpenge. Det har hele tiden være intentionen.
- Derudover er vi enige om det fremsatte ændringsforslag for unge under 18 år, så børn, der har en tilknytning til Danmark og er ude at rejse med deres forældre, ikke skal blive berørt af opholdskravet. Ændringsforslagene til lovforslaget betyder, at unge, der er ude at rejse med deres forældre, kan være i et tredjeland indtil de fylder 23 år, og stadig have ret til dagpenge, når de kommer hjem til Danmark. Det er vigtigt for familier, der rejser ud, at deres børn får mulighed for at færdiggøre deres uddannelse, inden de kommer hjem – uden at de skal miste muligheden for at optjene ret til dagpenge.
Ændringsforslaget indeholder fortsat en række undtagelser. Det vil sige, at man fx ikke er omfattet af opholdskravet, hvis man er udstationeret for en dansk virksomhed eller det offentlige eller har opholdt sig i EU. Også studerende eller udsendte for fx Folkekirkens Nødhjælp er undtaget.
Med ændringsforslaget er det forventningen, at over 80 procent af dem, der bliver omfattet af opholdskravet, vil komme fra tredjelande. Med det oprindelige forslag ville det have været omkring 60 procent.
Beskæftigelsesminister Troels Lund Poulsen oversender torsdag ændringsforslaget til Folketingets Beskæftigelsesudvalg.
Kontakt Beskæftigelsesministeriets pressevagt: 5123 2830
Følg pressemeddelelser fra Beskæftigelsesministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Beskæftigelsesministeriet
Forståelse om arbejdsmiljøindsatsen og indsatsen mod social dumping3.10.2022 17:08:34 CEST | Pressemeddelelse
Et bredt flertal af partier har i dag givet håndslag på at videreføre bevillingerne til Arbejdstilsynet, Skattestyrelsen, NFA og Erhvervsstyrelsen i 2023, hvis ikke de når at blive enige om en ny politisk aftale inden årets udløb.
Beskæftigelsesminister Peter Hummelgaards kommentar til ledighedstallet for august 202230.9.2022 08:38:33 CEST | Pressemeddelelse
I august 2022 var der 77.277 ledige. Det er 1.150 færre end måneden før. Det lille fald ændrer ikke ved, at ledigheden fortsat er nede på 2,7 pct. af arbejdsstyrken. Beskæftigelsesminister Peter Hummelgaard siger: - Ledigheden i Danmark er fortsat nede på et meget lavt niveau. Det er virkelig glædeligt for os alle sammen – ikke mindst for de historisk mange danskere på kanten af arbejdsmarkedet, der er kommet med i arbejdsfællesskabet. Og det bekræfter mig i, at regeringen har ført en slagkraftig og ansvarlig økonomisk politik, som vores arbejdsmarked og samfund i den grad har nydt godt af. - Det er svært at komme udenom, at den positive udvikling på arbejdsmarkedet også har bidraget til, at vi mangler arbejdskraft – og det kommer vi også til i årene fremover. Det er noget regeringen tager meget alvorligt, og som vi allerede har handlet på. For eksempel har vi afskaffet modregning i social pension som følge af partners arbejdsindtægt ligesom vi for nylig har landet en bred politisk aft
Beskæftigelsen når nye højder for personer med handicap26.9.2022 09:01:23 CEST | Pressemeddelelse
Beskæftigelsen for personer med handicap ligger på det højeste niveau siden 2008. Ny analyse fra VIVE viser, at knap 61 pct. er i beskæftigelse.
Bredt flertal indgår ny arbejdsskadeaftale23.9.2022 14:57:42 CEST | Pressemeddelelse
Regeringen og et bredt flertal af Folketingets partier har i dag indgået en ny arbejdsskadeaftale. Det er den første større reform af området siden 2004.
Beskæftigelsesminister Peter Hummelgaards kommentar til lønmodtagerbeskæftigelsen for juli 202223.9.2022 08:07:39 CEST | Pressemeddelelse
I juli 2022 var der 2.952.700 personer i job. Det er 5.000 færre end måneden før svarende til et fald på 0,2 procent. Efter 17 måneder med stigninger falder beskæftigelsen nu. Ser man på den private sektor, er der i juli et uændret antal lønmodtagere siden juni måned. I samme periode er der 5.000 færre offentligt ansatte. Beskæftigelsesminister Peter Hummelgaard siger: - Beskæftigelsen herhjemme følger fortsat en fin udvikling. Selvom der ikke er sket en stigning siden juni, så har vi set stigning i beskæftigelsestallene 17 måneder i træk. Siden januar 2021 er lønmodtagerbeskæftigelsen sågar steget med omtrent 190.000. Det bekræfter mig blot igen i, at regeringen har ført en ansvarlig og klog økonomisk politik, som vi fortsat høster frugterne af. - Selvom det går så godt med beskæftigelsen herhjemme, så mærker alle konsekvensen af de stigende forbrugerpriser. Det er noget, der påvirker alle danske hjem og virksomheder. Det er regeringen meget opmærksomme på, og vi har allerede sat en r
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022